EMISSIONEN FOR DE EUROPÆISKE FÆLLESSKABER 
K0M(91) 443 endelig udg. 
Bruxelles, den 8 . november 1991 
Fors!ag t i I 
RÅDETS AFGØRELSE 
om ydelse af et mellemfristet lån 
t.i.X Sovjetunionen og dens republikker 
(forelagt af Kommissionen) 

/-
Begrundelse 
De sovjetiske myndigheder rettede den 10. september 1991 en anmodning til 
Fællesskabet om bis'tand til et samlet beløb på 5-6 mia. ECU. Andre indu­
strialiserede lande har ligeledes modtaget en sådan anmodning. Rådet (ECO 
FIN) gav den 7.10.1991 sit principielle samtykke til den her beskrevne bi-
standsforanstaltning, som repræsenterer Fællesskabets bidrag til en med de 
øvrige større industrilande samordnet nødhjælp. 
Formålet med denne bistandsforanstaltning er at yde Sovjetunionen og dens 
republikker en back-to-back kredit til indkøb af levnedsmidler og land­
brugsprodukter samt lægemiddelforsyninger. De relevante midler lånes af 
kapitalmarkedet af Kommissionen/ som handler på Det Europæiske Økonomiske 
Fællesskabs vegne. 
Dette initiativ skal ses i tilslutning til bistandsforanstaltninger, som 
Fællesskabet allerede har truffet til fordel for Sovjetunionen, nemlig en 
fødevarehjælp på 250 mio. ECU og en lånegaranti på 500 mio. ECU. 
Mindst 50% af lånet skal anvendes til finansiering af import fra Fælles­
skabet, medens restbeløbet benyttes til import fra landene i Central- og 
Østeuropa, for så vidt disse er leveringsdygtige. Målet hermed er at 
bidrage til en genoprettelse af samhandelen mellem disse lande indbyrdes og 
mellem dem og Sovjetunionen. 
Lånet, der stilles til rådighed for Sovjetunionen og dens republikker i 
successive rater, er forbundet med økonomiske betingelser. Disse kan 
navnlig have berøring med reformen af landbrugsfødevareindustrien og 
-markederne i Sovjetunionen. 
Der bør gælde følgende procedurebestemmelser for transaktionens gennemfø­
relse: 
Rådet skal træffe afgørelse om ydelse af lånet; 
ydelsen af lånet forudsætter opførelse af et p.m. på budgettet for 
1992; 
- det skal i en aftaleprotokol mellem Kommissionen og de sovjetiske part­
nere fastsættes nøjagtigt, hvem låntagerne er og hvilke garantier, der 
er nødvendige til at sikre tilbagebetaling af lånet. Retningslinjerne 
og betingelserne for långivningen og tilrådighedsstillelsen af midlerne 
skal også fastlægges og vedtages. 
•I-
UDKAST TIL RÅDETS AFGØRELSE 
om ydelse af et mellemfristet lån 
til Sovjetunionen og dens republikker 
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af det Europæiske Økonomiske 
Fællesskab, særlig artikel 235, 
under henvisning til forslag fra Kommissionen, 
under henvisning til udtalelse fra Europa-Parlamentet, og 
ud fra følgende betragtninger: 
De bilaterale forbindelser mellem Fællesskabet og Sovjetunionen er blevet 
styrket ved den samarbejdsaftale, der trådte i kraft den 1. april 1990; 
Fællesskabet ønsker at støtte Sovjetunionens og dens republikkers bestræ­
belser for politisk reform og økonomisk omstrukturering; 
Sovjetunionen og dens republikker befinder sig i en kritisk økonomisk og 
finansiel situation; 
de sovjetiske myndigheder har anmodet Det Europæiske Fællesskab, Amerikas 
Forenede Stater, Japan og andre industrialiserede lande om finansiel bi­
stand til at støtte udviklingen i demokratiseringsprocesserne i Sovjetuni­
onen og dens republikker og til at bidrage til at imødegå den forværrede 
fødevare- og lægemiddelsituation; de sovjetiske myndigheder har fremlagt 
tilstrækkeligt udtømmende oplysninger om deres behov i disse to sektorer; 
ydelse af et mellemfristet lån fra Fællesskabet på 1 250 mio. ECU til Sov­
jetunionen og dens republikker udgør en egnet bistandsforanstaltning på 
fødevare- og lægemiddelmområdet og en opbakning af de igangværende 
økonomiske reformer; 
bistanden i henhold til denne afgørelse supplerer den bistand, der allerede 
er disponeret over i form af støtte til Sovjetunionen på fødevareområdet 
(fødevarehjælp på 250 mio. ECU og kreditgaranti på 500 mio. ECU for eksport 
af landbrugsprodukter og levnedsmidler); 
Fællesskabets bistand til Sovjetunionen og dens republikker er afpasset ef-
ter en samlet finansieringsramme, som skal gøres til genstand for en afba­
lanceret fordeling mellem de vigtigste industrialiserede lande; 
der bør fastsættes bestemmelser til at sikre, dels at de normale vilkår for 
forsyning efter markedsreglerne ikke anfægtes, dels at EF-lånet anvendes 
til import af landbrugsprodukter og levnedsmidler samt lægemiddelforsynin­
ger fra Fællesskabet, såvel som fra Bulgarien, Tjekkoslovakiet, Ungarn, 
Polen, Rumænien, Litauen, Letland, Estland (og Jugoslavien), for så vidt 
disse lande er i stand til at levere disse varer; 
den eksport, der finansieres i medfør af denne afgørelse, kan bidrage til 
at genoprette samhandelen mellem de central- og østeuropæiske lande ind­
byrdes og mellem disse lande og Sovjetunionen som led i en handel baseret 
på afregning af forretningstransaktioner i konvertibel valuta; 
Fællesskabets lån bør forvaltes af Kommissionen; 
Traktaten indeholder til vedtagelse af denne afgørelse ingen anden hjemmel 
end artikel 235 -
TRUFFET FØLGENDE AFGØRELSE: 
Artikel 1 
1. Fællesskabet yder Sovjetunionen og dens republikker et mellemfristet 
lån på 1 250 mio. ECU i hovedstol i 3 successive rater med en løbetid 
på højst 5 år til import af landbrugsprodukter og levnedsmidler samt 
lægemiddelforsyninger med oprindelse i Fællesskabet, Bulgarien, Tjekko­
slovakiet, Ungarn, Polen, Rumænien, Litauen, Letland, Estland (og Jugo­
slavien) og til således at bidrage til genoprettelsen af samhandelen 
mellem Sovjetunionen og de central- og østeuropæiske lande. 
2. Den samlede andel af lånet til finansiering af import af varer fra Fæl­
lesskabet skal udgøre mindst 50% under hensyntagen til mulighederne for 
levering af varer med oprindelse i Bulgarien, Tjekkoslovakiet, Ungarn, 
Polen, Rumænien, Litauen, Letland, Estland (og Jugoslavien). 
Artikel 2 
Kommissionen bemyndiges med henblik herpå til på Det Europæiske Fællesskabs 
vegne at låne de nødvendige midler, som skal stilles til rådighed for Sov­
jetunionen og dens republikker i form af et lån. 
-4 
Artikel 3 
Lånet forvaltes af Kommissionen. 
Artikel 4 
Kommissionen bemyndiges til efter høring af Det Monetære Udvalg at føre 
forhandlinger med de sovjetiske og republikkernes myndigheder om de økono­
miske og finansielle betingelser i forbindelse med långivningen samt reg­
lerne for overdragelsen af midlerne og om de nødvendige garantier for lå­
nets tilbagebetaling. 
Artikel 5 
De økonomiske betingelser bør navnlig have berøring med de økonomiske 
reformer af landbrugsfødevaresektoren og -markederne i Sovjetunionen og 
dens republikker. 
Artikel 6 
1. Importen af varerne, som finansieres ved hjælp af lånet, sker til ver­
densmarkedspriserne. Der skal sikres fri konkurrence ved indkøb og le­
vering af varerne, som skal opfylde de internationalt anerkendte kva­
litetsnormer. 
2. De andre retningslinjer for indkøb, modtagelse, transport og distribu­
tion af varer fra Fællesskabet, hvis indførsel finansieres ved hjælp af 
lånet, fastlægges efter proceduren i artikel 8, stk. 2, på grundlag af 
resultaterne af forhandlingerne mellem Kommissionen og de sovjetiske og 
republikkernes myndigheder. 
Artikel 7 
Kommissionen efterprøver med regelmæssige mellemrum, om de i artikel 4, 5 
og 6 omhandlede lånebetingelser er opfyldt. 
Artikel 8 
1. Kommissionen bistås, hvad angår spørgsmål med berøring til artikel 6, 
stk. 2, af et udvalg af rådgivende karakter, der består af repræsentan­
ter for medlemsstaterne, og som har Kommissionens repræsentant som for­
mand. 
2. Kommissionens repræsentant forelægger udvalget et udkast til de foran­
staltninger, der skal træffes. Udvalget afgiver en udtalelse om dette 
udkast inden for en frist, som formanden kan fastsætte under hensyn 
til, hvor meget det pågældende spørgsmål haster, i givet fald ved af­
stemning. 
Udtalelsen optages i mødeprotokollen; derudover har hver medlemsstat ret 
til at anmode om, at dens holdning indføres i mødeprotokollen. 
-s-
Konuaissionen tager størst muligt hensyn til udvalgets udtalelse. Den under­
retter udvalget om, hvorledes den har taget hensyn til dets udtalelse. 
Artikel 9 
Lånet stilles til Sovjetunionens og dens republikkers rådighed i tre 
successive rater, jf. bestemmelserne i artikel 1 og 7. 
Der udbetales en første rate ved afslutningen af lånoptagelsestransaktio-
nerne. 
Sovjetunionen og dens republikker er ansvarlige for betalingen af renter og 
hovedstol efter retningslinjer, som fastlægges i overensstemmelse med 
artikel 4. 
Artikel 10 
1. De lånoptagelses- og långivningstransaktioner, der er omhandlet i ar­
tikel 1 og 2, gennemføres med samme valideringsdato og udføres på en 
sådan måde, at Fællesskabet ikke involveres i omlægninger af lånenes 
løbetid eller udsættes for kurs- eller renterisici eller andre kommer­
cielle risici. 
2. Kommissionen træffer de nødvendige foranstaltninger med henblik på at 
indføje en klausul om førtidig tilbagebetaling i lånebetingelserne og 
at anvende denne klausul, hvis Sovjetunionen og dens republikker ønsker 
det. 
3. På Sovjetunionens og dens republikkers anmodning og såfremt omstændig­
hederne tillader at nedsætte lånenes rentesats, kan Kommissionen helt 
eller delvis refinansiere sin oprindelige lånoptagelse eller omlægge de 
finansielle vilkår derfor. En sådan refinansiering eller omlægning skal 
finde sted på de vilkår, som er fastsat i stk. 1, og må ikke resultere 
i en forlængelse af den gennemsnitlige løbetid for de berørte lån eller 
i en forhøjelse af restgælden, opgjort til den løbende valutakurs på 
datoen for disse transaktioner. 
4. Alle de omkostninger, Fællesskabet pådrager sig ved indgåelsen og gen­
nemførelsen af lånetransaktionen i henhold til denne afgørelse, påhvi­
ler Sovjetunionen og dens republikker. 
5. Det Monetære Udvalg holdes underrettet om gennemførelsen af de i stk. 2 
og 3 nævnte transaktioner. 
•c~ 
Artikel 11 
Kommissionen tilstiller mindst én gang om året Europa-Parlamentet og Rådet 
en rapport, herunder en vurdering, om gennemførelsen af denne afgørelse. 
Udfærdiget i Bruxelles, den 
På Rådets vegne 
Formand 
? 
FINANSIERINGSOVERSIGT 
1. Budgetpost 
Konto BO-2131 vedrørende et mellemfristet lån til Sovjetunionen og dens 
republikker, oprettes på 1992-budgettet. 
2. Retsgrundlag 
Traktatens artikel 235. 
3. Udgiftsklassifikation 
Obligatoriske udgifter. 
4. Beskrivelse af og begrundelse for foranstaltningen 
a) Beskrivelse af foranstaltningen 
Ydelse af et mellemfristet lån til Sovjetunionen og dens republik­
ker til eksport af fødevarer og lægemidler fra Fællesskabet, Bul­
garien, Tjekkoslovakiet, Ungarn, Polen, Rumænien, Litauen, Letland, 
Estland (og Jugoslavien) til Sovjetunionen og dens republikker. 
b) Budgetposten er beregnet som den budgetmæssige indpasning af Det 
Europæiske Økonomiske Fællesskabs lån til Sovjetunionen og dens 
republikker. 
5. Udgifternes art og beregningsmetode 
a) Udgifternes art 
Eventuel finansiering af betalinger af hovedstol og renter i til­
fælde af misligholdelse af lånet. 
b) Beregningsmetode 
Det foreslås at anføre et p.m., da det ikke på forhånd kan bereg­
nes, hvor store beløb der skal trækkes på denne budgetpost, eller 
hvornår, og desuden fordi det forventes, at budgetposten ikke vil 
blive bragt i anvendelse. 
6. Virkninger for interventionsbevillingerne 
Kun i tilfælde af, at budgetposten faktisk bringes i anvendelse på 
grund af misligholdelse. 
7. Finansiering af interventionsudgifter 
- Opførelse af bevillinger på posten ved overførsel som led i genan­
vendelse af tilbagebetalte beløb (artikel 27, stk. 3, i finansfor­
ordningen af 1977) eller ved tillægs- og/eller ændringsbudget. 
-<P 
Til indfrielse af sine forpligtelser kan Kommission* i midlertidigt 
overtage betalingen af renter og afdrag med midler fra sin egen 
kasse. I dette tilfælde finder artikel 12 i Rådets forordning (EØF, 
Euratom) nr. 1552/89 af 29.5.1989 anvendelse. 

ISSN 0254-1459 
K0M(91) 443 endelig udg. 
DOKUMENTER 
DA 11 
Katalognummer : CB-CO-91-499-DA-C 
ISBN 92-77-77434-7 
Kontoret for De Europæiske Fællesskabers Officielle Publikationer 
L-2985 Luxembourg